সোস্যাল ইসলামী ব্যাংকের ভিশন হলো ‘‘দরদী সমাজ গঠনে সমবেত অংশগ্রহণ”। এই ব্রতকে ধারণ করে ব্যাংকিং সেবার পাশাপাশি দেশের অন্যতম এই আর্থিক প্রতিষ্ঠান নানামুখী সামাজিক কর্মকান্ড পরিচালনা করছে। সারাদেশে বিনা মূল্যে চক্ষুচিকিৎসা ক্যাম্প পরিচালনা, ঠোঁটকাটা ও তালুকাটা রোগীদের চিকিৎসা, অগ্নিদগ্ধ মানুষকে আর্থিক সহায়তা প্রদান, বিভিন্ন সময়ে ঢাকা মেডিকেল কলেজ হাসপাতালের রোগীদের আর্থিক সহায়তা প্রদান, বার্ণ ইউনিটে ফোল্ডিং বেড ও শিশু বিভাগের জন্য ইনকিউবেটর প্রদান, মধুপুরের কাইলাকুরী হেল্থ প্রজক্টে আর্থিক সহায়তা প্রদান, পথ শিশুদের শিক্ষা কার্যক্রমে আর্থিক সহায়তা প্রদান, গরীব মেধাবী ছাত্র-ছাত্রীদের আর্থিক সহায়তা প্রদানসহ নানা ধরনের সিএসআর কর্মকান্ড পরিচালনার মাধ্যমে সোস্যাল ইসলামী ব্যাংক একটি দরদী সমাজ গঠনের লক্ষ্যে কাজ করে যাচ্ছে। দরদী সমাজ গঠনের এই কার্যক্রমকে আরও জোরদার করতে গড়ে তোলা হয়েছে এসআইবিএল ফাউন্ডেশন।